許瀚

許瀚  ， 字印林 ， 又字元瀚 。 日照虎山鄉大河塢村人 。 曾祖許重行 ， 太學生 。 許致和之子 ， 自幼家貧 。 十七歲娶妻蘇氏 ； 同年入縣學 。 嘉慶二十年 （ 1815年 ） ， 補州學生員 。 道光五年 ， 山東學政何凌漢賞識其文才 ， 選拔爲貢生 。 同年進京 ， 被納爲國子監生員 。 生平喜好研究古文字聲韻之學 ， 後師從王念孫 、 王引之父子 。 道光十四年 （ 1834 ） 秋 ， 自杭州返日照 ， 後應學政吳文鎔之邀北上 。 十五年 ， 中式舉人 。 潘錫恩繼任順天學政 ， 許瀚應邀繼續校文 。 道光十九年撰成 《 古今字詁疏證 》 ， “ 以形義明其演變 ， 以聲音證其通轉 ， 羅列衆說 ， 自下己見 ， 不苟同立異 ， 與王氏 《 廣雅疏證 》 同其精密 ” 。 龔自珍稱其 “ 北方學者第一 ” 。 道光二十年 （ 1840 ） ， 應徐宗幹之聘 ， 主講漁山書院 ， 總纂 《 濟寧直隸州志 》 。 道光二十四年 （ 1844年 ） ， 赴京應會試 ， 第四次落第 。 二十五年 （ 1845年 ） 夏 ， 前往清江浦爲潘錫恩增訂章學誠未成之 《 史籍考 》 ， 於原稿繁冗 、 重複漏略 、 舛誤之處 ， 均有訂正 ， 並撰 《 擬史籍考校例 》 。 咸豐元年 （ 1851 ） 八月 ， 選授山東滕縣訓導 。 咸豐三年 （ 1853 ） 四月 ， 大病一場 。 咸豐五年 （ 1855年 ） 八月 ， 應浙江學政吳式芬之邀 ， 赴杭州校文 。 咸豐八年 （ 1858年 ） 正月中風 ， 猶能執筆 。 咸豐十一年 （ 1861年 ） 十月 ， 有捻亂 ， 避難山中 。 家中藏書及桂馥 《 說文解字義證 》 板片 ， 皆毀於兵火 。 晚景寒傖 ， 生前囑遺稿交陳介祺 ， 同治五年 （ 1866年 ） ， 卒 。 楊鐸搜輯遺稿 ， 光緒元年 （ 1857年 ） 刊行 《 攀古小廬雜著 》 。